
ПОДАЦИ О ЧАСУ БР. 34
	Наставна тема
	Морфологија 

	Наставна јединица
	Придјеви. Придјевске категорије. Врсте придјева. 

	Тип часа
	Обрада 

	Циљ часа
	Упознавање ученика са придјевима као врстом ријечи, подјелом придјева према значењу, граматичким категоријама придјева и са основним карактеристикама деклинације и компарације придјева.

	Образовни задаци
	· Упознавање ученика са са придјевима као врстом ријечи, подјелом придјева према значењу, граматичким категоријама придјева и са основним карактеристикама деклинације и компарације придјева.

	Функционални задаци
	· Повезивање наученог са новостеченим градивом.
· Развијање способност уочавања односа, законитости, узрока појединих промена у ријечима. 
· Примјењивање теоријског знања у пракси ‒ израда задатака.
· Мотивисање ученика да на примјерима доказују своја запажања.

	Васпитни задаци
	· Истицање значаја познавања језика којим се служимо не само на часовима, већ и у условима свакодневне комуникације.
· Његовање љубави према матерњем језику. 
· Буђење радозналости и осећаја стрпљења и толеранције при заједничкој изради задатака.

	Кључни појмови
	Придјеви, врсте придјева, граматичке категорије придјева, падеж, деклинација придјева, компарација придјева

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Мјесто извођења наставе
	Учионица

	Корелација
	/

	Литература и додатни материјал за наставнике
	  Наставни план и програм за основно васпитање и образовање Републике Српске (Српски језик) – Републички педагошки завод Републике Српске (Бања Лука).

  Норматив за остваривање наставног плана и програма – Републички педагошки завод РС.

  Уџбеници Српског језика и Граматике за одговарајући разред (III, IV или V разред основне школе) – Завод за уџбенике и наставна средства а. д. Источно Ново Сарајево.

  Радна свеска из српског језика за одговарајући разред – Завод за уџбенике и наставна средства Источно Ново Сарајево.

  Ортгорафија/Правопис српскога језика (Матица српска / прилагођена издања за школе у РС).



	Литература и додатни материјал за ученике
	  Николић, М. (2010). Методика наставе српског језика и књижевности. Београд: Завод за уџбенике.

  Станојчић, Ж., Поповић, Љ. (2011). Gramatika srpskoga jezika za srednje škole. Београд: Завод за уџбенике.

  Поповић, Љ., Станојчић, Ж. (2008). Савремени српски језик и његова граматичка правила.

  Пузовић, В. и сарадници. Методички приручник за наставнике српског језика, Завод за уџбенике и наставна средства, Источно Ново Сарајево.



	Напомене

	Сајт за српски језик www.srpskijez.net


ТОК ЧАСА 
	Уводни дио часа
(5 минута)
	У уводном дијелу часа са ученицима се обнавља знање о придјевима.
Шта су придјеви? Како се придјеви дијеле према значењу? Које су граматичке категорије придјева? У којој функцији су најчешће придјеви у реченици?
· Придјеви су ријечи којима се означавају особине појмова означених именицом, као и односи између тих појмова. 
· Придјеви се према значењу дијеле на:

описне ‒  који означавају особину неког појма (леп, стар, висок, добар, паметан);

градивне ‒  који означавају грађу (материјал) од којег је нешто направљено (метални, бетонски, камени);

присвојне ‒ који означавају коме или чему нешто припада (сестрин, енглески, школски, Милошев, псећи);

придјеве просторног односа ‒  који означавају мјесто на које се односи неки појам (доњи, леви, последњи, овдашњи);

придјеве временског односа ‒  који означавају вријеме на које се односи неки појам (јутарњи, данашњи, зимски, тадашњи). 
· Граматичке категорије придјева су род, број, падеж, степен поређења и вид. 

Род, број и падеж придјева зависе од именице уз коју стоје, па кажемо да се придјеви у овим категоријама слажу са именицом (леп дечак, лепа девојчица, лепо дете).
· У реченици су придјеви најчешће у служби атрибута и именског дијела предиката (Лепа Марија је вредна). 

	Главни дио часа
(35 минута)


	Утврђивање и проширивање знања о компарацији придјева и придјевском виду.  
Шта је компарација придјева? Које степене поређења има придјев? Наведи примјере за компаратив и суперлатив неког придјева који одабереш. Који су наставци за компаратив придјева? Који је наставак за суперлатив придјева?
Компаратив
· Компарација је промјена придјева према степену особине коју означава. Бића, предмети и појаве могу се поредити по томе да ли је нека њихова особина јаче или слабије изражена. Систем поређења придјева има три облика;
позитив ‒ особина појма се само именује (леп, висок, јак, црн);

компаратив ‒ особина изражена придјевом заступљена је у већој мјери у односу на ту исту особину другог појма са којим се пореди (лепши, виши, јачи, црњи);

суперлатив ‒  особина изражена придјевом заступљена је у највећој мјери у односу на исту особину свих појмова са којима се пореди (најлепши, највиши, најјачи, најцрњи).

· Облици компаратива добијају се додавањем наставака 

-ији, -ји, -ши на граматичку основу придјева:

-ији ‒ већина двосложних, сви вишесложни и скоро сви једносложни придјеви са кратким акцентом (племенитији, срећнији, храбрији, новији, здравији);

-ји ‒  скоро сви једносложни придјеви са дугим акцентом (бржи, скупљи, млађи, црњи) и многи придјеви на -(а)к, -ок где се наставак за компаратив додаје на окрњену основу (краћи, слађи, тањи). Ј из наставка –ји јотује претходни сугласник. 
-ши ‒ додаје се на основу само три придјева: лијеп, лак и мек. 
· Допунске облике за компаратив имају четири придјева: добар ‒ бољи, зао ‒ гори, велики ‒ већи, мали ‒ мањи.

Суперлатив

· Суперлатив придјева гради се додавањем префикса  нај‒ на облик компаратива (најплеменитији, најсрећнији, најкраћи, најслађи, најлепши, најмекши). Код придјева који почињу сугласником ј пишу се оба сугласника (најјачи, најједноставнији, најјаснији). 
· Неки придјеви означавају потпуно присуство или одсуство неке особине па се не могу поредити (жив, мртав, нем). 
Придјевски вид

· Придјевским видом се указује на непознатост, неодређеност неког појма означеног именицом, односно на његову познатост, одређеност. Неодређени вид придјева означава особину до тада непознатог бића, предмета или појаве именоване именицом (непознат човјек, нов капут, кишан дан), а одређени вид означава да су биће, предмет или појава означени именицом познати по особини коју придјев уз именицу истиче (непознати човјек, нови капут, кишни дан). Придјеви неодређеног вида мушког рода имају у номинативу једнине краћи облик, а придеви одређеног вида имају дужи облик (лијеп момак / лијепи момак). Код придјева женског и средњег рода обиљежје одређеност/неодређеност означава се акцентом и дужином крајњег самогласника (лијéпо дете / лијȇпо дете).
· У облицима оба вида може се јавити већина описних и градивних придјева, док остале врсте придјева стоје или у облику одређеног, или у облику одређеног или у облику неодређеног вида.

У облику одређеног вида употребљавају се описни и градивни придјеви: 

- када им претходи показна замјеница (тај лијепи пас);

- када је придјев дио имена или неког двочланог назива (Нови Сад, бели хлеб);

- кад стоје уз именицу у вокативу (добри човјече, драги брате).

У облику неодређеног вида употребљавају се описни и градивни придјеви:

- кад су у функцији апозитива (Тај парк, лијеп и простран, налази се унутар зидина некадашњег града.) и именског дијела предиката (Тај парк је лијеп и простран.)

· Неки придјеви имају облике само одређеног, или само неодређеног вида.

Само одређени вид:

- неки описни придјеви (жарки, јарки, мали, судњи);

- присвојни на –ски, -шки, -чки, -ји, -ињи, (школски, дјечји, пчелињи);

- придјеви мјесног и временског односа (доњи, западни, јучерашњи, јесењи).
Само неодређени вид:

- присвојни на -ов/-ев, -ин (Горанов, Милошев, мајчин).

Промјена придјева

· По именичкој промјени мијењају се придјеви неодређеног вида. Они имају исте падежне наставке као именице мушког и средњег рода једнине. 
лијеп град

лијепа града

лијепу граду

лијеп град

лијепи граде

лијепим градом

лијепом граду

· По придјевској промјени мијењају се придјеви одређеног вида. 
лијепи град

лијепог града

лијепом граду

лијеп град

лијепи граде

лијепим градом 

лијепом граду

· Падежни наставци придијева женског рода исти су у промјени оба вида (али нису исто наглашени). 
· Описни придјеви чије је поријекло из енглеског, њемачког или француског језика непромјенљиви су (инстант, супер, браон, фалш, бордо, беж, крем).  

	Завршни дио часа
(10 минута)
	У завршном дијелу часа  приступити изради задатака из Граматике (стр. 89‒93), а остатак урадити за домаћи. 


ИЗГЛЕД ТАБЛЕ
	Придјеви
 Деклинација и компарација
Компаратив: граматичка основа + 

-ији ‒ двосложни, вишесложни и једносложни са кратким акцентом (племенитији, срећнији, храбрији, новији, здравији);

-ји ‒  једносложни са дугим акцентом (бржи, скупљи, млађи, црњи)

      ‒ пријдеви на -(а)к, -ок (краћи, слађи, тањи) 

-ши ‒ леп, лак и мек 

Суперлатив: нај + компаратив (најсрећнији, најслађи, најлепши, најјачи) 

Неодређени вид: непознати појам 

                               мушки род ‒ краћи облик, без наставка –и (нов капут, непознат човјек)
                               женски и средњи род ‒ акцент и дужина крајњег самогласника (лијéпо            дијете)                                     

Одређени вид: познати појам 
                            мушки род ‒ дужи облик, са наставком –и (нови капут, непознати човјек)
                            женски и средњи род ‒ акцент и дужина крајњег самогласника (лијȇпо дијете)
Промјена придјева

именичка промјена                                придјевска промјена

придјеви неодређеног вида                   придјеви одређеног вида
лијеп град                          лијепи град

лијепа града                      лијепог града

лијепу граду                      лијепом граду

лијеп град                          лијепи град       

лијепи граде                      лијепи граде

лијепим градом                 лијепим градом

лијепом граду                    лијепом граду

